Fotogalereya: Hayotning so‘nggi 73 soniyasi

30 yil avval — 1986-yilning 28-yanvar kuni koinotni zabt etish tarixidagi eng yirik halokatlardan biri yuz bergandi: Kanaveral burnidagi kosmodromdan havo ko‘tarilganidan 73 soniya o‘tib, bortida yetti nafar astronavt bo‘lgan AQShning Challenger shattli portlab ketgandi.
“Gazeta.ru” shattl parvozining so‘nggi soniyalari va portlashning dahshatga soluvchi oqibatlari aks etgan suratlar jamlanmasini tayyorladi.
Challenger’ning 10-parvozi davomida shattl ekipaji aloqa yo‘ldoshini koinotga olib chiqishi va Galley kometasini kuzatishi kerak edi.

Parvozning 74-soniyasida, shattl yer sathidan 15 kilometr balandlikka chiqib ulgurganidan so‘ng, portlash yuz berdi.

Fazoviy kema havoda parchalanib ketdi, kemadan ajralib chiqqan, ichida ekipaj a’zolari bo‘lgan va parashyutlar bilan jihozlanmagan kabina esa qulab, chilparchin bo‘ldi.

Shattlning parvozi televideniye orqali jonli efirda namoyish etilayotgandi va millionlab amerikaliklar mazkur fojia guvohiga aylandi.

Komissiyaning aniqlashicha, fojiaga qattiq yoqilg‘ili tezlatkichning halqasimon zichlagichidagi nosozlik sabab bo‘lgan — aynan u sabab gaz sizib chiqa boshlagan.

Qidiruv-qutqaruv operatsiyasi natijasida Atlantika tubidan astronavtlarning jasadlari va shattl bo‘laklari olib chiqildi. Operatsiya yetti oy davom etdi, bunga 100 million dollarga yaqin mablag‘ sarflandi.

Shattlning portlab ketishi natijasida kema komandiri, harbiy havo kuchlari podpolkovnigi Frensis Skobi, uchuvchi Maykl Smit, Ellison Onizuka, Ronald Makneyr, Judit Reznik, muhandis Gregori Jarvis, o‘qituvchi Krista Makoliff halok bo‘ldi.